लसुड़िया चुवड़ गांव तक सड़क बनाने की मंजूरी
लसुड़िया चुवड़ गांव तक अब जल्द ही सड़क बन जाएगी। मुख्यमंत्री शिवराजसिंह चौहान ने इसकी मंजूरी दे दी है। यह सड़क उन्हेल से लसुड़िया चुवड़ तक 3 किमी लंबी बनेगी। यहां अभी तक एक बार भी सड़क नहीं बनी है। गांव के लोग कच्चे नाले से होकर आते जाते हैं। सड़क निर्माण के लिए गांव के लोग 50 साल से मांग कर रहे हैं। इस संबंध में सांसद प्रो.चिंतामणि मालवीय ने सीएम को पत्र लिखा था। पिछले दिनों सीएम कार्यालय से आए पत्र में मुख्यमंत्री के ओएसडी अजीतकुमार श्रीवास्तव ने इसकी सैद्घांतिक मंजूरी दे दी। सांसद प्रो.मालवीय ने बताया अब जल्द ही इसका प्रोजेक्ट बनाकर राज्य शासन को भेजा जाएगा।
hin_Deva hin_Deva